కేసు నుంచి తప్పించుకునేందుకు సలహాలిచ్చిన తమిళనాడు ఐపీఎస్ అధికారులు న్యూఢిల్లీ/చెన్నై, ఏప్రిల్ 27 (ఆంధ్రజ్యోతి): ఎన్నికల కమిషన్ అధికారికి లంచం ఇవ్వజూపిన కేసు నుంచి అన్నాడీఎంకే డిప్యూటీ ప్రధాన కార్యదర్శి టీటీవీ దినకరన్ను కాపాడేందుకు తమిళనాడుకు చెందిన ముగ్గురు ఐపీఎస్ అధికారులు ప్రయత్నించినట్లు తెలుస్తోంది. ఢిల్లీ క్రైం బ్రాంచ్ పోలీసులు.. దినకరన్ సెల్ఫోన్ను పరిశీలించినప్పుడు ఈ విషయాన్ని గుర్తించారు. బ్రోకర్ సుఖేశ్ చంద్ర ఢిల్లీలో అరెస్టయిన తర్వాత.. ఈ కేసు గురించి దినకరన్ ముగ్గురు ఐపీఎస్ అధికారులతో మంతనాలు జరిపినట్లు తెలుసుకున్నారు. కాగా దినకరన్పై ఢిల్లీ పోలీసులు మూడు సెక్షన్ల కింద కేసులు నమోదు చేసినట్లు తెలుసుకున్న ఆ అధికారులు.. వాటి నుంచి నుంచి తప్పించుకునేందుకు ఆయనకు సలహాలు ఇచ్చినట్లు సమాచారం. ఢిల్లీ స్థాయిలో తమకున్న పలుకుబడిని ఉపయోగించి ఈ గండం నుంచి బయటపడేలా చేస్తామని, అందుకు ప్రతిఫలంగా తాము కోరుకున్న ప్రమోషన్లు ఇవ్వాలని వారు దినకరన్ను కోరినట్లు తెలిసింది. ఈ నేపథ్యంలో ఆ ముగ్గురు ఐపీఎస్ అధికారులను విచారించేందుకు ఢిల్లీ పోలీసులు సన్నాహాలు చేస్తున్నట్లు పోలీసు ఉన్నతాధికారి ఒకరు తెలిపారు. దినకరన్ రెండాకుల గుర్తును పొందడం ద్వారా ఆర్కే నగర్ ఉప ఎన్నికల్లో ఎమ్మెల్యేగా గెలుపొందాలని, ఆ తరువాత ఏకంగా ముఖ్యమంత్రి పదవిని చేపట్టాలని భావించినట్లు ఢిల్లీ పోలీసు అధికారి ఒకరు తెలిపారు. బుధవారం సాయంత్రం కస్టడీలోకి తీసుకునేముందు తమ ప్రశ్నలకు అసంబద్ధమైన సమాధానాలు ఇచ్చిన దినకరన్.. తాజాగా నిజాన్ని అంగీకరించారని చెప్పారు. ఈసీ అధికారికి ఎలా లంచం ఇవ్వజూపిందీ దినకరన్, అతని స్నేహితుడు మల్లికార్జున్ పూర్తిగా బయటపెట్టినట్లు వెల్లడించారు. మధ్యవర్తి సుఖేశ్ చంద్రశేఖర్ను తాను ఎలా కలిసిందీ చెప్పడంతోపాటు రూ.10 కోట్లు మల్లికార్జున ఏర్పాటు చేసినట్లు, మిగిలిన రూ.50 కోట్లను కొంతమంది వ్యాపారుల వద్ద నుంచి ఇప్పిస్తానని చెప్పినట్లు దినకరన్ వివరించారన్నారు. హవాలా మార్గంలో ఈ సొమ్మును అప్పగించే ఏర్పాటు జరిగినట్లు, ఇందుకు చాందినీ చౌక్ చెందిన ఇద్దరు హవాలా డీలర్లు, కొచ్చికి చెందిన షేక్ ఫైజల్ అనే వ్యక్తి సహకరించినట్లు పేర్కొన్నారు. కాగా ఢిల్లీ క్రైం బ్రాంచ్ పోలీసులు దినకరన్, మల్లికార్జున్లను గురువారం చెన్నైకి తీసుకొచ్చారు. మధ్యాహ్నం 12.50 గంటలకు చెన్నై చేరుకున్న పోలీసులు.. విమానాశ్రయం నుంచి తొలుత రాజ్భవన్లోని ప్రభుత్వ అతిథి గృహానికి తీసుకెళ్లి విచారణ జరిపారు. ఆ తర్వాత అడయార్లో ఉన్న ఆయన నివాసగృహానికి తరలించారు. తొలుత దినకరన కార్యాలయంలో, ఆ తర్వాత నివాసంలో విచారించారు. దినకరన భార్య అనురాధను కూడా పోలీసులు ప్రశ్నించారు. అయితే తాను రాజకీయాలకు దూరంగా ఉంటానని, గృహిణిగా బాధ్యతలు నిర్వహించడంలోనే బిజీగా ఉంటానని ఆమె సమాఽధానమిచ్చినట్లు తెలిసింది. ఈ సందర్భంగా దినకరన ఇంటి వద్ద రాష్ట్ర పోలీసులు గట్టి భద్రతా ఏర్పాట్లు చేశారు. కాగా సాయంత్రం వరకు జరిగిన ఈ విచారణ అనంతరం మల్లికార్జున్ను అన్నానగర్లోని ఆయన నివాసానికి తీసుకెళ్లారు.
kesu nunchi tappinchukunenduku salahaalicchina tamilanadu ips adhikaarulu newdhilly/chennai, epril 27 (aandhrajyoti): ennikala kamishan adhikaariki lancham ivvajuupina kesu nunchi annadienke deputy pradhaana kaaryadarsi ttv dinakarannu kaapaadenduku tamilanaaduku chendina mugguru ips adhikaarulu prayatninchinatlu telustondi. dhilli kraim branch poliisulu.. dinakaran selphonnu pariseelinchinappudu ee vishayaanni gurtinchaaru. broker sukhesh chandra dhilleelo arestayina tarvaata.. ee kesu gurinchi dinakaran mugguru ips adhikaarulatho mantanaalu jaripinatlu telusukunnaru. kaga dinakaranpai dhilli poliisulu moodu sekshanla kinda kesulu namodu chesinatlu telusukunna aa adhikaarulu.. vaati nunchi nunchi tappinchukunenduku aayanaku salahalu ichinatlu samacharam. dhilli sthaayilo tamakunna palukubadini upayoginchi ee gandam nunchi bayatapadela chestamani, anduku pratiphalamgaa taamu korukunna pramoshanlu ivvaalani vaaru dinakarannu korinatlu telisindi. ee nepathyamlo aa mugguru ips adhikaarulanu vichaarinchenduku dhilli poliisulu sannaahaalu chestunnatlu polisu unnataadhikaari okaru telipaaru. dinakaran rendaakula gurtunu pondadam dwara aarke nagar upa ennikallo emmelyega gelupondaalani, aa taruvaata ekamgaa mukhyamantri padavini chepattalani bhaavinchinatlu dhilli polisu adhikari okaru telipaaru. budhavaaram saayantram kastadiiloki teesukunemundu tama prasnalaku asambaddhamaina samaadhaanaalu ichina dinakaran.. taajaagaa nijaanni angeekarinchaarani cheppaaru. eesee adhikaariki ela lancham ivvajuupindii dinakaran, athani snehitudu mallikarjun puurtigaa bayatapettinatlu velladinchaaru. madhyavarti sukhesh chandrasekharnu taanu ela kalisindi cheppadamtopaatu roo.10 kotlu mallikaarjuna erpaatu chesinatlu, migilina roo.50 kotlanu kontamandi vyaapaarula vadda nunchi ippistaanani cheppinatlu dinakaran vivarinchaarannaaru. hawala maargamlo ee sommunu appaginche erpaatu jariginatlu, induku chaandinee chouk chendina iddaru hawala dealerlu, kochiki chendina shek faijal ane vyakti sahakarinchinatlu perkonnaru. kaga dhilli kraim branch poliisulu dinakaran, mallikaarjunlanu guruvaram chennaiki teesukochaaru. madhyaahnam 12.50 gantalaku chennai cherukunna poliisulu.. vimaanaasrayam nunchi toluta rajbhavanloni prabhutva athithi gruhaniki teesukelli vichaarana jariparu. aa tarvaata adayaarlo unna aayana nivaasagruhaaniki taralinchaaru. toluta dinakarana kaaryaalayamlo, aa tarvaata nivaasamlo vichaarinchaaru. dinakarana bharya anuraadhanu kuudaa poliisulu prasninchaaru. ayithe taanu raajakeeyaalaku dooramgaa untaanani, gruhinigaa baadhyatalu nirvahinchadamlone bijiga untaanani aame samadhaanamichinatlu telisindi. ee sandarbhamgaa dinakarana inti vadda rashtra poliisulu gatti bhadrata erpaatlu chesaru. kaga saayantram varaku jarigina ee vichaarana anantaram mallikaarjunnu annaanagarloni aayana nivaasaaniki teesukellaaru.